Atribuțiile postului: consilier, clasa I, grad profesional superior – id post 468774
Scopul principal al postului : Efectuarea procedurii de executare silită

- Întocmește, emite, transmite actele de executare silită şi parcurge toate etapele şi modalităţile de executare silită, cu respectarea riguroasă a cerinţelor şi termenelor legale, stabilite prin Codul de procedură fiscală,  începând prin comunicarea somaţiei, ca prim act de executare silită, contribuabililor rău-platnici persoane juridice și fizice, în vederea încasării debitelor restante înscrise în titlurile executorii emise pe baza evidenţei informatice, reprezentând impozite şi taxe locale, procese verbale de constatare a contravenţiei, rămase definitive prin neexercitarea căii de atac, hotărâri ale instanţelor judecătoreşti emise ca urmare a exercitării căilor de atac împotriva proceselor-verbale de constatare a contravenției;
- Urmărește şi răspunde de încasarea, înainte de împlinirea termenului de prescriptie prevăzut de Codul de procedura fiscală, a debitelor înscrise în titlurile executorii, prin îndeplinirea tuturor modalităţilor şi procedeelor de executare silită prevăzute de lege, până la stingerea creanţelor fiscale pentru care s-a emis titlul executoriu;
- Transmite şi comunică prin modalităţile prevăzute de lege a somaţiei de plată, ca prim act al executării silite, în termen de 15 zile de la data emiterii titlului executoriu, către contribuabil, cu confirmare de primire, sub semnătura acestuia;
- Îndosariază actele care atestă începerea urmăririi debitului – titlul executoriu în original şi un exemplar din somaţia comunicată;
- Verifică sediul, în PatrimVen și/sau în baza de date a ONRC, în cazul debitorilor persoane juridice și verifică domiciliul, la serviciile de evidență informatizată a persoanei, în cazul debitorilor persoane fizice pentru care a fost demarată procedura executării silite, prin emiterea somației și a titlului executoriu, dar nu s-a putut realiza comunicarea prin poștă;
- Verifică persoanele fizice decedate, cu restanțe față de bugetul local, în cazul cărora a fost demarată procedura executării silite, în vederea clarificării situației patrimoniale, prin întocmirea de adrese către Camera notarilor publici;
- În caz de neplată a debitului datorat bugetului local, după expirarea termenului legal de 15 zile de la data comunicării somaţiei, va proceda la îndeplinirea celorlalte modalităţi de executare silită prevăzute de lege, sens în care:
a) va înfiinţa poprire asupra veniturilor bănești (salariu, pensie) ale contribuabilului persoană fizică și   va înfiinţa poprire asupra oricăror sume datorate de către terți persoanelor fizice și persoanelor juridice, conform bazei de date PATRIMVEN, înștiințându-l printr-o adresă, pe debitor, despre această măsură de executare silită,
b) va proceda la indisponibilizarea bunurilor mobile şi/sau imobile ale contribuabililor persoane juridice și persoane fizice, restante la bugetul local, sens în care va încheia proces-verbal de sechestru, înștiințându-i, printr-o adresă, despre această măsură de executare silită,
c) va întocmi şi va depune, la Oficiul de cadastru, adresa şi actele subsidiare emise în baza titlului executoriu a cărei executare silită se cere, în vederea notării, în registrele de publicitate imobiliară a bunurilor imobile, a inscripţiei ipotecare, în favoarea bugetului local;
- Se deplasează, în teren, la contribuabilii persoane juridice și persoane fizice, pentru a solicita diverse informații, pentru întocmirea procesului-verbal de identificare a bunurilor mobile, pentru indisponibilizarea acestora;
- Întocmirea anunţului de vânzare la licitaţie a imobilului ipotecat şi publicarea acestuia într-un cotidian de largă circulaţie local şi național;
- Organizează şi asigură desfăşurarea licitaţiei la ora şi data anunţată, în vederea valorificării bunurilor sechestrate;
- Urmărește încasările efectuate de debitor în numerar ori prin ordin de plată, în sensul ridicării popririi înfiinţate şi respectiv în vederea ridicării ipotecii, în cazul în care debitul total pentru care s-a pornit executarea silită a fost achitat integral;
- Aplică amenzi persoanelor fizice şi juridice care nu respectă prevederile Codului de Procedura Fiscală și urmărește încasarea acestora, inclusiv parcurgerea tuturor etapelor executării silite în vederea stingerii debitului;
- Solicită, de la S.E.I.P., Poliția Română, Prefectura județului Bihor, D.G.F.P. Bihor, Casa de Pensii și Serviciul de Stare Civilă, datele de identificare a persoanelor fizice și a autovehiculelor, solicită, de la furnizorii de informații, a oricaror date cu privire la persoanele juridice și la mijloacele de transport aflate în proprietatea acestora, consultă baza de date PatrimVen;
- Consultă baza de date PatrimVen pentru identificarea debitorilor persoane juridice cu conturi bancare deschise, precum și cu bunuri mobile și/sau imobile declarate spre impozitare în alte localități;
- Verifică plățile reprezentând taxa judiciară de timbru, achitată de persoanele juridice care solicită deschiderea procedurii falimentului, pentru efectuarea anticipată a tuturor actelor de executare silită posibile până la momentul pronunțării sentinței de deschidere a procedurii;
-Comunică cabinetului de avocat cu care are contract instituția datele în vederea solicitării falimentului pentru persoanele juridice cu restanțe de cel puțin 50.000,00 lei și solicită dizolvarea în cazul debitorilor cu restanțe de până la 50.000,00 lei, în cazul în care, după comunicarea somației și efectuarea tuturor actelor de executare posibile, nu au fost recuperate restanțele și nici nu există posibilitatea recuperării acestora, restanțele sunt mai vechi de cinci ani, nu a depus bilanțul contabil de cel puțin trei ani, se află în întrerupere de activitate de cel puțin trei ani, conform extrasului de la registrul comerțului, nu are decât bunuri mobile, neidentificate la sediu sau unde își desfășoara activitatea, nu s-a putut lua legătura cu administratorii firmei;
- Urmărește societăților comerciale aflate în procedura insolvenței, respectiv a falimentului, în vederea clarificării situației patrimoniale și pentru plata, cu prioritate, a debitelor curente, născute după data deschiderii procedurii insolvenței;
- Verifică patrimoniului societăților comerciale radiate, care figurează în continuare cu bunuri mobile și/sau imobile, după data radierii, precum și scade din evidențele fiscale societățile comerciale care figurează doar cu rămășițe; 
- Solicită informații periodice și actualizate privind stadiul proceselor privind persoanele juridice și persoane fizice care au atacat în instanță actele de executare silită, de la Cabinetul de avocat cu care are încheiat contract instituția;
- Întocmește dosarele de insolvabilitate si trece în evidența separată persoanele juridice declarate insolvabile, conform legii și verifică anual situația materială si juridice a insolvabililor;
- Întocmește dosarele de insolvabilitate și trece în evidența separată persoanele fizice declarate insolvabile, conform legii, verifică anual starea materială si juridică a insolvabililor, precum și șterge din evidențele fiscale, cu proces-verbal de scădere, sumele debitorilor declarați insolvabili și care nu au dobândit bunuri sau venituri urmăribile în termen de 5 ani de la insolvabilității, cât și a debitorilor decedați, fără moștenitori, cu restanțe reprezentând amenzi sau rămășițe;
- Pregătește dosarele de instanță în vederea transformării amenzilor persoanelor fizice declarate insolvabile în muncă în folosul comunității;
- Întocmește – lunar, trimestrial, anual – statistica debitelor supuse executării silite şi sumelor încasate prin oricare modalitate prevăzută de lege, în cadrul executării silite, după emiterea titlurilor executorii;
- Asigură păstrarea în bune condiţii a documentelor ce atestă faza în care se află fiecare dosar de executare silită;
- Corectează erorile depistate în evidenţele fiscale, în urma constatărilor făcute în teren, sau pe baza informaţiilor furnizate de colaboratorii instituţiei sau din bazele de date verificate si le corecteaza in baza de date a instituției;
- Aplică dispozițiile codului fiscal și a normelor de aplicare a acestuia cu modificările și completările ulterioare, precum și a codului de procedură fiscală;
- Întocmirea  rapoartelor de specialitate privind impozitele și taxele locale;
- Întocmirea de rapoarte cu date informative privind veniturile bugetului local solicitate de organele ierarhic superioare;
- Are grijă să fie înregistrate in registrul general de intrare toate documentele depuse de contribuabili persoane fizice.
- Asigură asistența de specialitate pentru structurile Primăriei Comunei Sântandrei și pentru instituțiile aflate în subordinea Consiliului Local;
- Răspunde de îndosarierea, păstrarea și arhivarea documentelor pe care le întocmește;
- Răspunde de evidența formularelor cu regim special;
- Urmărește analizarea cererilor privind autorizarea funcționării unităților comerciale și de prestări servicii urmărind încadrarea profilului de activitate al acestora în reguli stabilite de Consiliul Local.
- Eliberează, urmărește și verifică autorizațiile de funcționare aprobate pentru aceste unități.
- Urmărește analizarea cererilor privind eliberările de Autorizații în baza legislației în vigoare.
- Analizează și supune spre aprobare cererile privind desfășurarea de activități comerciale în centrele publice de desfacere urmând încadrarea acestora în reguli stabilite de Consiliul Local.
- Supune spre aprobare solicitările privind modificarea ori completarea autorizațiilor eliberate.
- Analizează și supune spre avizare programele de funcționare ale unităților comerciale și de prestări servicii, verifică reclamațiile și supune spre soluționare contestațiile privitoare la, programele de funcționare aprobate.
- Analizează contestațiile la profilul de activitate aprobat ale unităților comerciale și de prestări servicii și propune spre aprobare măsurile necesare.
- Face propuneri privind organizarea de noi centre de desfacere precum și privitor la amenajarea și modernizarea celor existente.
- Ține evidența tuturor agenților economici din comuna care desfășoară activități comerciale și prestatoare de servicii.
- Analizează și eliberează Autorizații privind activitățile de comerț stradal colaborând în acest sens cu Compartimentul Urbanism și amenajarea teritoriului și eliberează Autorizații provizorii (pe termen limitat) cu ocazia anumitor manifestări/evenimente.
- Realizează vizarea anuală a tuturor tipurilor de Autorizații eliberate, la solicitarea titularilor acestora.
- Întocmește proiecte de Hotărâri ale Consiliului, regulament de functionare, precum și referate pentru emiterea de dispoziții ale Primarului privitoare la activitățile specifice.
- Efectuează verificări în toate cazurile în care din actele prezentate de către solicitanții de autorizații nu rezultă suficiente elemente care să permită analiza oportunității eliberării autorizației.
- Elaborează informări referitoare la autorizațiile eliberate agenților economici.
- Verifică dacă comercianții efectuează activitate de comerț cu îndeplinirea condițiilor prevăzute de lege și date în competență și dacă desfășoară activități comerciale în locurile aprobate de Consiliul Local.
- Colaborează cu organizațiile ce reprezintă interesele agenților economici (patronate, ligi, etc.) în protejarea intereselor agenților economici și stimularea activității acestora.
- Sprijină organizarea de manifesări menite a promova adâncirea relațiilor dintre agenții economici din comuna și cele referitoare la prezentarea produselor și serviciilor pe care acestea le produc sau oferă.
- Exercită controlul asupra activităților comerciale, de prestări servicii și producție desfășurate de toti agenții economici din comuna Santandrei și aplicarea sancțiunilor contravenționale în baza legislației în vigoare.
- Verifică dacă activitatea de comerț stradal se desfășoară potrivit Hotărârilor luate de Consiliul Local dispunând măsuri pentru respectarea întocmai a acestora.
- Primește și înaintează spre soluționare instanțelor judecătorești plângerile împotriva proceselor verbale de contravenție.
- Îndrumă şi sprijină proprietarii/asociaţiile de proprietari, în vederea respectării prevederilor legislației specifice privind înființarea, organizarea și funcționarea asociațiilor de proprietari și administrarea condominiilor. 
- Asigură, la cerere, informarea asociaţiilor şi proprietarilor din condominii cu privire la cadrul normativ privind organizarea şi funcţionarea asociaţiilor de proprietari. 
- Efectuează controlul asupra documentelor asociațiilor de proprietari existente pe raza administrativ teritorială, cu privire la modul de organizare și funcționare a acestora.
- Efectuează inspecții fiscale conform prevederilor legale
- Colaborează cu celelalte compartimente de specialitate din Primărie care au tangență cu activitățile comerciale și de prestări servicii.
- Răspunde în termenul stabilit de lege la toate cererile, sesizările, propunerile și reclamațiile în probleme legate de activitatea de control.
- Întocmește informări, rapoarte cerute de Consiliul Local avizate de către Primar.
- Elaborează împreună cu alte compartimente de specialitate și supune spre aprobare Consiliului Local programul de organizare și dezvoltare a rețelei comerciale pe întreg teritoriu a comunei Sântandrei.
- Stabilește măsurile necesare și le prezintă Consiliului Local pentru asigurarea libertății comerțului și a concurenței loiale precum și pentru încurajarea liberei inițiative în condițiile legii.
- Urmărește aplicarea Hotărârilor Consiliului Local în domeniul comerțului, prestărilor de servicii și producției, exercitarea acestor activități numai în locuri autorizate.
- Verifică îndeplinirea condițiilor legale de desfășurare a activităților comerciale, prestări servicii și producție.
- Constată contravențiile la dispozițiile legale în materie și aplică sancțiunile corespunzătoare;
- Rezolvă la termenul stabilit neconformitățile semnalate de auditorul intern sau din exterior;
- Urmăreşte realizarea şi asigură actualizarea programului de dezvoltare a sistemului de control intern/ managerial ori de cate ori este nevoie;
- Colaborează cu celelalte compartimente și birouri din cadrul instituției prin asigurarea unor răspunsuri competente și în termen util pentru o cât mai bună coordonare a activității;
- Întocmește răspunsurile adreselor și a oricăror comunicări care sunt necesare către diferite instituții sau persoane fizice ori juridice;
- Comunică răspunsurile la notele interne întocmite de către alte compartimente sau comunică unele note interne în situațiile care impun acest lucru;
[bookmark: _Hlk129860710]- Își îmbunătățește permanent cunoștințele privind executarea silită și se preocupă de ridicarea pregătirii profesionale prin studiu individual, prin actualizarea în permanență a legislației în domeniu şi participarea la cursurile organizate de alte instituţii de specialitate, inclusiv I.N.A.;
- Aplică și execută dispozitiilor legale in vigoare;
[bookmark: _Hlk129860784]-Intocmeste autorizații de acces pentru traficul greu cu perioadă de valabilitate de 1 zi, 1 lună de zile sau 1 an
-Tine evidența autorizațiilor de transport eliberate.
-Propune anual sau de cate ori situatia o cere instituirea de tarife pentru eliberarea autorizațiilor de acces pentru traficul greu
-Analizează documentele depuse de solicitant în vederea acordării autorizaţiei de transport şi, dacă este necesar, transmite solicitantului o adresă prin care i se aduce la cunoştinţă obligaţia de a face completări, corecturi sau clarificări, cu referire la cererea şi documentele depuse, în termenul prevazut in Regulamentul de trafic greu
-Comunică autorizația de acces pentru traficul greu în copie, reprezentanților Biroului Poliție Locală Sântandrei, care va verifica modul de respectare a acesteia.
- În caz de nerezolvare a sarcinilor de serviciu sau pentru greșita rezolvare, răspunde disciplinar, administrativ, material;
- Îndeplinește orice alte sarcini ce rezultă din actele normative noi;
[bookmark: _Hlk129859912] -Îndeplinește orice alte sarcini de serviciu încredințate de către primar, viceprimar, șef birou Biroul finanțe contabilitate.

